kardosdrur/scandi-wiki huggingface dataset:
Urban

Urban kan henvise til flere artikler:
Urban (avis) – en dansk gratisavis.
Urban (bryggeri) – et dansk bryggeri, der lukkede i 1986.
Urbanplanen – en boligbebyggelse på Amager.
 Drengenavn Urban på fx:
 Urban Hansen – en dansk politiker.
 Urban Gad – en dansk søofficer
 Urbancentret – en indkøbscenter, som nu kaldes Solvang Centret.
Flere paver har haft navnet Urban, den sidste i 1600-tallet;
St. Pave Urban 1.
Den salige Urban 2.
Urban 3.
Urban 4.
Den salige Urban 5.
Urban 6.
Urban 7.
Urban 8.
 Se også
 Urbanisering
Dan Tschernia

Dan Tschernia (født 11. februar 1947 i København) er en dansk tv-producer, journalist og forfatter.

Han er uddannet filminstruktør fra Den Danske Filmskole i 1969. Har desuden studeret fransk og engelsk v. Københavns Universitet 1966-67. Efter endt uddannelse arbejdede han i Danmarks Radio – primært for TV-Kulturafdelingen, men også for Radioens Underholdningsafdeling og Radioavisen. I 1970 instruerede han Benny Andersens TV-teaterforestilling "Faders Kop". I 1972 iscenesatte han Bent William Rasmussens "Hvem, har Bolden?" på Gladsaxe Teater, hvor han også var medinstruktør på Holbergs "Henrik og Pernille". 1974 arbejdede han på fransk TV (Service de la Recherche de l'ORTF). 1981-1986 var han kultur- og presseråd ved 'Den Danske Ambassade' i Paris. Fra 1986 til 1989 var han på ny ansat i Danmarks Radio. I 1989 etablerede han TV2 / Lorry, som han var direktør for til 2015.

Foruden TV, radio, teater og filmarbejdet har han i tidens løb skrevet adskillige artikler og kommentarer i forskellige aviser og antologier.

Han blev den 5. maj 1970 gift med lektor, cand. mag. Hanne Rønnike (23-01-1950). Han har instrueret filmen Danmark er lukket fra 1980 (manuskript Benny Andersen). Den handler om at Danmark af EF er gjort til atomaffaldsplads og det danske sprog er forbudt. Blandt danske eksilmodstandsgrupper rundt omkring i Europa leder den folkekære forfatter Orfeus Jensen (Christoffer Bro) efter sin elskede Eurydike (Anne Linnet), men hun har forandret sig, da han finder hende. 

I 2019 udgav Aarhus Universitetsforlag hans bog "Spreck - en biografi om arkitekten Johan Otto von Spreckelsen", som Dan Tschernia tidligere havde produceret en længere og senere prisbelønnet tv-dokumentarudsendelse om -  "Kun for Mennesker" (DR, TV-Kulturafdelingen 1989).

Eksterne henvisninger 
 

Journalister fra Danmark
Filminstruktører fra Danmark
Ansatte i DR
Personer i Kraks Blå Bog
Bettina Bundgaard

Bettina Bundgaard (født 19. november 1963) er en dansk journalist.

I 1994 begyndte hun på TV 2/Lorry, men blev siden tilknyttet Sportslørdag på DR.

I 1999 vendte hun tilbage til Lorry, hvor hun siden har været studievært på regionalstationens nyhedsprogrammer.

Hun er datter af den kendte tv-mand og bokser Erling Bundgaard.

Journalister fra Danmark
Peter Glüsing

Peter Glüsing Pedersen (født 23. juli 1969) er en dansk journalist.

Efter endt journalistuddannelse i 1997 blev han ansat på TV 2 Nyhederne, men har også arbejdet med faktaprogrammer på DR, været studievært på TV 2/Lorry frem til 2006 hvor han blev ansat som pressechef hos Telenor Danmark Holding A/S, der er en sammenlægning af teleselskabet Sonofon og internetleverandørenCybercity. Fra 2015 har Peter Glüsing arbejdet som kommunikationsrådgiver i virksomheden Discus Communications A/S.

Referencer 

Journalister fra Danmark
FIFA Ballon d'Or

Fifa Ballon d'Or også kaldet Den Gyldne Bold var en pris, der hvert år uddeles af France Football og Fifa til den bedste fodboldspiller i verden.
Tidligere uddelte France Football Ballon d'Or til årets fodboldspiller i Europa, hvilket de gør igen fra 2016, og Fifa uddelte FIFA World Player of the Year til årets fodboldspiller i verden.

Fra 2010 til 2015 var de slået sammen til en pris: Fifa Ballon d'Or, dette skyldes at det siden 2005 har været den samme der har modtaget priserne.
Prisen uddeles af folk fra fodboldverdenden til den fodboldspiller, der har været bedst i det foregående år.
Ballon d'or er blevet uddelt af det franske fodboldblad France Football siden 1956 og FIFA World Player of the Year siden 1991 .

Frem til 1995 kunne kun spillere med europæisk statsborgerskab modtage prisen.

Vinder af Fifa Ballon d'Or

Vinder af FIFA World Player of the Year

Referencer 

Fodboldpriser
Nylonstrømpe

En nylonstrømpe er en benbeklædningsgenstand fremstillet af polyamid (firmanavn: Nylon, Perlon) eller lignende mikrofibre.

Ordet nylon er muligvis amerikansk engelsk, dannet af forbogstaverne i New York og første led i London  

Strømperne var lavet af silke eller rayon, kendt som kunstsilke.

De første strømper af nylon kom frem i slutningen af 1930'erne. De havde en tydelig søm bag på og det var vigtigt at sømmen sad pinligt lige. I 1950'erne begyndte man at rundstrikke strømperne, så sømmen forsvandt.

Nylonstrømper kan bl.a. fås som strømpebukser, knæstrømper og almindelige strømper.

Se også 
 Opmaskning

Reference 

Strømper
Ernst Meyer (skuespiller)

Ernst Meyer (2. marts 1932 i København – 21. maj 2008 smst) var en dansk skuespiller.

Han er uddannet fra Odense Teater i 1958. Han har gennem sin karriere optrådt på en lang række teatre og medvirket i en lang række revyer.

I tv har han bl.a. fået roller i serierne Huset på Christianshavn, Smuglerne, En by i provinsen, Matador og Bryggeren.

Udvalgt filmografi 
På film har han været birolle-skuespiller i langt de fleste af Olsen-banden filmene og har herudover bl.a. medvirket i følgende film:

 De sjove år – 1959
 Den kære familie – 1962
 Landmandsliv – 1965
 Min søsters børn på bryllupsrejse – 1967
 Min søsters børn vælter byen – 1968
 Olsen banden (1968) tankpasser
 Rend mig i revolutionen – 1970
 Familien Gyldenkål – 1975

Eksterne henvisninger 
 
 

Skuespillere fra Danmark
Personer fra København
JP/Politikens Hus

JP/Politikens Hus er en dansk medievirksomhed, der bl.a. udgiver dagbladene Jyllands-Posten, Politiken og Ekstra Bladet. I 2017 havde koncernen en nettoomsætning på 2.740 mio. kr. og ca. 2.100 ansatte. Den administrerende direktør er Stig Ørskov. JP/Politikens Hus ejer desuden 49,9 pct. af Dagbladet Børsen og står bag Finans og Watch Medier.

JP/Politikens Hus blev dannet 1. januar 2003 som en fusion mellem Politikens Hus og Jyllands-Posten. Selskabet er ligeligt ejet af hhv. Jyllands-Posten Holding A/S og A/S Politiken Holding, der begge er fondsejede. JP/Politiken går ud af året 2022 med et millionoverskud.

Dagblade, nyhedstjenester og lokalaviser 
Foruden de landsdækkende dagblade Jyllands-Posten, Politiken og Ekstra Bladet udgiver JP/Politikens Hus også 68 lokalaviser i Danmark og Skåne igennem datterselskabet Politikens Lokalaviser. Koncernen ejer desuden Watch Medier og netmedierne Finans og FORMAT samt dele af InfoMedia og Ritzaus Bureau.

JP/Politikens Hus' forsøg på at overtage Dagbladet Børsen mislykkedes på grund af betænkeligheder hos konkurrencemyndighederne. I stedet nøjedes koncernen med at købe 49,9 % af virksomheden fra ejeren, Bonnier.

Som svar på gratisavis-satsningen Nyhedsavisen, som bl.a. det islandske Baugur Group stod bag, lancerede JP/Politiken i 2006 sin egen gratisavis, 24timer. Den fusionerede i maj 2008 med metroXpress og blev siden lukket.

I september 2018 udkom ugeavisen Børneavisen for første gang.

Forlag og boghandel 
Koncernen driver Politikens Forlag, Jyllands-Postens Forlag, Ekstra Bladets Forlag og boghandlen Politikens Boghal. I august 2017 købte JP/Politikens Hus også forlagene Hr. Ferdinand, C&K Forlag og Don Max.

Desuden ejer JP/Politikens Hus netboghandlen Saxo.com. JP/Politikens Hus ejer også Politiken Books (tidligere Riidr), der forhandler e-bøger og lydbøger samt har streamingtjenesten Politiken Books Streaming.

Annoncer for prostitution, jobs og biler 
JP/Politikens Hus formidler annoncer for prostitution via EscortGuide.dk (og tidligere også i Ekstra Bladet og Side6.dk). Desuden ejer koncernen jobportalen Jobzonen og en del af markedspladsen Bilzonen samt marketingbureauet Smart Response.

Trykkeri og distribution 
JP/Politikens Hus ejer trykkeriet Erritsø Tryk A/S. Desuden ejer koncernen distributionsselskaberne A/S Bladkompagniet (sammen med Berlingske Media) og Dansk Avis Omdeling (sammen med Jysk Fynske Medier).

Referencer

Ekstern henvisning 
 JP/Politikens Hus' hjemmeside

 
Etableret i 2003
Eloy

Eloy er by i Pinal County, Arizona, USA.
Byen Eloy startede sine dage som en ensom Southern Pacific jernbanens "sektion hus" i starten af den 20. århundrede. Navnet, siges det, kommer fra en jernbanearbejder som, da han så den øde område, udråbte "Eloi!", formentlig spansk for det Bibelske "Eli, Lama Sabachthani?" eller "Min Gud hvorfor har du svigtet mig?". Ensomheden forsvandt da bomuldsfarmere flyttede ind i området og Eloy begyndte at vokse.

lidt nord for byen ligger en lille flyveplads som huser forskelige fimarer samt en af verdens største faldskærmssports steder også kaldet en dropzone, samt en vertical vindtunnel som bruges som fritfalds simulator af faldskærmsspringer.

Kilde 
 

Byer i Arizona
Remazol

Remazol er et kemisk farvestof til især farvning af tekstiler.

Remazolfarver er en reaktiv farve, hvilket vil sige, at de reagerer med stoffets fibre og indgår i en kemisk forbindelse med fibrene. Dette giver god lysægthed og vaskeægthed for de farvede tekstiler.
Farverne kan benyttes til silke, bomuld, hør, viscose og uld.

Farverne forhandles som farvepulver, der har lang holdbarhed ved opbevaring i beholder med tætsluttende låg (tørt, mørkt og køligt).
Farvepulveret blandes med vand og forskellige hjælpestoffer (kemikalier) afhængig af, hvad man ønsker at tilføre farve.

Producent 
Remazolfarver tilhører kemisk gruppen af vinylsulfoner, og er blandt de mindst giftige farvestoffer, vi kender i dag. De produceres af den tyske kemi-gigant Hoechst, der også levere til de fleste professionelle trykkere og farverier i Danmark. Hoechst er joint venture med bl.a. Dystar.

Eksterne links 
 Hoechst
 Dystar

Farvestoffer
Rolls-Royce Motor Cars

Rolls-Royce Motor Cars er en engelsk producent af luksusbiler baseret i Goodwood plant i West Sussex, England. Fabrikken ligger overfor det historiske Goodwood Circuit i Goodwood. Bilmærket er et 100 % ejet datterselskab til tyske BMW og er den nuværende producent af biler med Rolls-Royce-mærket. Bilmærkets historie går tilbage til 1904 gennem selskaberne Rolls-Royce Limited og Rolls-Royce Motors.

Historie

Rolls-Royce biler 
I 1904 fremstillede Henry Royce sin første bil og Charles Rolls solgte den. I 1906 slog de sig sammen i Roll-Royce og deres Silver Ghost blev årets bedste bil samme år.

De to fabrikanter opnåede hurtigt succes, og efter lanceringen af Silver Ghost modellen fra 1906 blev deres anseelse øget markant. Fremstilling af luksusbiler blev slået endeligt fast efter opkøbet af den skrantende konkurrent Bentley i 1931.

Dronning Margrethes fornemste køretøj er en Rolls-Royce Silver Wraith, årgang 1958, som fremdeles er den foretrukne model til officielle arrangementer. Bilen går populært under navnet Store Krone, opkaldt efter sin nummerplade forsynet med en enkelt stor krone.

I 1973 fraspaltes bil-divsionen fra moderselskabet og får navnet Rolls-Royce Motors.

Til Rolls-Royce 100 års jubilæum blev der lavet en konceptbil kaldet 100EX, året efter kom konceptet 101EX som blev vist først på Geneve Auto Show i 2006.

Kilder

Eksterne links 
 Rolls-Royce Motor Cars – officiel website

Bilproducenter fra Storbritannien
Etableret i 1906
BMW
Kahyt

En Kahyt er et lukket rum på et skib, som er et individuelt eller delt opholds-/ og eller soverum, ofte med tilknyttede bade- og toiletfaciliteter, for passagerer, officerer og mandskab.

Skibsterminologi
Rum
Denghoog

Denghoog er en jættestue på vadehavsøen Sild i Sydslesvig. Højen er fra cirka 3.200 før Kristus. Hele højen er over 3 meter høj. Den er bygget af sand. Højens gravkammer er knap 6 meter langt, 3 meter bredt og op til 2,0 meter højt. Væggene dannes af 12 store stenblokke. På en hjørnesten ved indgangen findes skurestriber fra istiden. 

I gravkammeret er der fundet flere potter, flintøkser, flintknive, mejsler og en del ravperler. Jættestuer brugtes både som gravsted og som offerplads.

Begrebet Denghoog er nordfrisisk og betyder tinghøj. Højen ligger umiddelbart nord for Friserkapellet i Venningsted på det nordlige Sild.

Eksterne henvisninger 
 Sölring Forening om Denghoog

Noter 

Stenalderstensætninger i Sydslesvig
Sild (ø)
PostgreSQL

PostgreSQL er en fri objekt-relationel database server (database administrationssystem), udgivet under en fleksibel BSD licens. Den er et alternativ til andre open-source database systemer (som fx Ingres, MySQL og Firebird), ligeså til de proprietære systemer som fx Oracle, Sybase, IBMs DB2 og Microsoft SQL Server.

I stil med andre open-source projekter som fx Apache, Linux, og MediaWiki er PostgreSQL ikke kontrolleret af et enkelt firma, men er afhængig af et globalt netværk af udviklere og firmaer som bistår med udvikling.

Introduktion & historie for PostgreSQL 
PostgreSQL blev i 1986 påbegyndt som Postgres af Michael Stonebraker på Berkeley universitet i Californien. Postgres er tænkt som en efterfølger til Ingres. Postgres havde ikke SQL understøttelse de første mange år, men benyttede i stedet et internt forespørgelsessprog kaldet POSTQUEL. I 1995 blev POSTQUEL erstattet med SQL af Ph.D. studerende Andrew Yu & Jolly Chen. Med SQL understøttelse blev Postgres omdøbt til Postgres95.

I 1996 blev postgres95 open source, hvilket resulterede i en lang række stabilitets-, feature- og performance-forbedringer. Postgres95 skiftede igen navn, nu til PostgreSQL. Grundet den store mængde arbejde, der allerede var lagt i PostgreSQL besluttede man at første version af PostgreSQL blev 6.0.

I dag (2006) er PostgreSQL den mest avancerede open source database og tilbyder stor stabilitet, høj ydelse og meget mere.

Portabilitet 
PostgreSQL fås til en lang række operativsystemer, heriblandt Linux, UNIX (AIX, BSD, HP-UX, SGI IRIX, Mac OS X, Solaris, Tru64), og Windows. En stor mængde af kerneudviklerne benytter linux som udviklingsplatform, hvormed udviklingsversionen ikke altid er garanteret funktionel på andre operativsystemer. Dog kan det forventes at forskellene til andre unix systemer er minimale.

PostgreSQL har række native bindinger til en række programmeringssprog, heriblandt: C/C++, Java, Perl, Python, Ruby, Tcl og ODBC.

Frie databasesystemer
Database-relaterede programmer til Linux
Windows-software
Databaser
Ridvan

Ridvan er et tyrkisk drengenavn, der betyder paradisvagt på dansk.

Ridván er årets største weekend for de bahá'í-troende.

Drengenavne
Bahai
Dræberkysset

Dræberkysset (originatitel: Killer's Kiss) er en amerikansk film fra 1955 af filminstruktøren Stanley Kubrick. Den er baseret på en drejebog af Howard Sackler og er sammen med Fear and Desire den eneste af Kubricks film der ikke er baseret på et allerede eksisterende litterært forlæg. 

Stilmæssigt peger filmen fremad mod Kubricks senere værker: Kubrick benytter sig allerede på dette tidlige tidspunkt af bevidste brud på de almindelige regler for kameraføring (180-graders-reglen) for at skabe en følelse af desorientering hos tilskueren. Brugen af mannequindukker peger frem mod A Clockwork Orange, og brugen af negativoptagelser peger frem mod 2001: A Space Odyssey. Filmen er tilvejebragt for et minimalt budget og betragtes som Kubricks gennembrudsfilm.

Eksterne henvisninger 
 

Amerikanske film fra 1955
Dramafilm fra USA
Film noir
Film instrueret af Stanley Kubrick
Film i sort-hvid
Reaktiv farve

Reaktive farvers kendetegn er deres evne til at kunne binde sig kemisk med tekstilets/stoffets fibre. Reaktionen startes ved tilførelse af varme eller alkali (base).

Foruden at reagere med stoffet, reagerer farven også med vandet, idet det hydrolyseres. Når stoffet er fixeret (dvs. når farven er endelig bundet til stoffet), er der derfor tre slags farvestof på fibrene:

 farvestof, der gennem den reaktive proces er bundet til fibrene, og derfor har høj vask- og vådhed 
 farvestof, der ikke har nået at indgå en kemisk reaktion med fibrene 
 hydrolyseret farvestof, som ikke kan reagere med fibrene, og derfor skylles ud i første vask efter fixeringen 

Kunsten ved at farve med de reaktive farvestoffer består i at afpasse mængden af alkali og andre hjælpestoffer således at mest muligt farvestof reagerer med stoffet og mindst muligt reagerer med vandet (hydrolysering).

Ulempen ved hydrolysering – som også har indflydelse på opblandede farvers holdbarhed – opvejes af fordelene ved de reaktive farver:

 farveudbyttet er højt 
 lys- og vaskægtheder er gode 
 den rigtige farve kan straks bedømmes 
 det er ikke særlig giftige kemikalier, man arbejder med 
 farvepulver og kemikalier er billige i drift 
 kan anvendes på alle naturfibre, viscose og polyamid

Farver
Helsinge Station

Helsinge Station er en jernbanestation i Helsinge, nord for København. Stationen ligger mellem Helsinge gågade og Gribskov Gymnasium. Der er fem minutters gang til Høbjerg Hegn.

Stationen serviceres af Gribskovbanen og Movia, der henholdsvis opererer med tog til Tisvildeleje og Hillerød og busforbindelser til bl.a. Hillerød, Græsted og Gilleleje. Stationsbygningen har billetsalg, ventesal og toilet.

Eksterne henvisninger

 Salgssteder hos Lokaltog 
 Helsinge Station på dsb.dk

Stationer på Gribskovbanen
Station
Kagerup Station

Kagerup station er en dansk jernbanestation ved Kagerup i udkanten af Gribskov i Nordsjælland. Stationen er forgreningsstation på Gribskovbanen fra Hillerød mod henholdsvis Gilleleje og Tisvildeleje, den er beliggende et par kilometer fra Kagerup by.

Kagerup station åbnede sammen med Gribskovbanen mellem Hillerød og Græsted 20. januar 1880 (1896 forlænget til Gilleleje). 15. juli 1897 blev banen forgreningsstation, da banen til Helsinge åbnedes (1924 forlænget til Tisvildeleje). Ved siden stationen ligger Kagerup Savværk, som tidligere havde sit eget private sidespor til transport af træ fra banen. Stationen blev vigtigt omstigningssted med linjerne fra Hillerød til både Tisvildeleje og Gilleleje. En lang årrække var den også brevsamlingssted, og den blev derfor, trods sin ensomme beliggenhed, udbygget helt frem til under Anden Verdenskrig. Stationen omfattede oprindeligt en del bygninger, blandt andet også vandtårn og remise.

I mange år blev togene fra Hillerød til Gilleleje og Tisvildeleje og omvendt delt, henholdsvis samlet, på Kagerup station. Denne funktion ophørte imidlertid, da driften på Gribskovbanen omlagdes i begyndelsen af 1990'erne. Personale til både betjening af postekspedition blev nedlagt allerede i 1966.

Stationen har lagt miljø til den danske film Spøgelsestoget fra 1976 med bl.a. Dirch Passer, og fungeret som location i Krummerne fra 1991 med bl.a. Laus Høybye og Jarl Friis-Mikkelsen samt reklamefilmen Bedstefar med Harry og Bahnsen. Stationsbygningen er i dag privatbolig.

Eksterne henvisninger 

 Lokaltog

Stationer på Gribskovbanen
Bygninger, konstruktioner og anlæg i Gribskov Kommune
Brenda K. Starr

Brenda K. Starr (født 15. oktober 1966) er en amerikansk/puertoricansk sangerinde.

Brenda K. Starr er født og opvokset i New York og var især aktiv i 1980'erne med sin latininspirerede dance pop. I dag indspiller hun næsten udelukkende salsamusik.

I 1980'erne sang Mariah Carey kor for Starr og det var med hendes hjælp, at Carey landede en kontrakt med Tommy Mottola og det daværende CBS Records (nuværende Sony Music).

Mariah Carey genindspillede i 1998 Starrs hit "I Still Believe" som en hyldest og en tak til hende.

Musikere fra USA
Windows Media Player

Windows Media Player er en proprietært medieafspiller udviklet af Microsoft til afspilning af lyd og film samt visning af billeder på personlige computere, der kører styresystemerne Microsoft Windows, Pocket PC og Windows Mobile.  Der har også været udgivet versioner af programmet til styresystemerne Apple Macintosh og Solaris, men udviklingen til disse er ophørt.

Eksterne henvisninger 
 Microsoft Danmarks information om Windows Media Player
 Den internationale Windows Media hjemmeside

Software fra Microsoft
Multimedieafspillere
Multimedieprogrammer til Windows
Ottavio Bottecchia

Ottavio Bottecchia (født 1. august 1894, død 14. juni 1927), var en italiensk cykelrytter, og den første italienske vinder af Tour de France. Han vandt løbet to gange, i 1924 og 1925. 

Under en træningstur i 1927 blev han fundet hårdt kvæstet på vejen, og han døde på hospitalet i Gemona kort efter indlæggelsen. Hans cykel var uskadt, og der var mistanke om, at han var blevet myrdet. Sagen er aldrig blevet opklaret, men rygterne gik på at det var fascisterne der havde slået Botthecchia ihjel, da de ikke brød sig om at en socialist som ham nød så stor succes og anerkendelse.

Eksterne henvisninger

Mandlige cykelryttere fra Italien
Tour de France-vindere
Indenfor

Indenfor er et adverbium, der betegner en bevægelse ind i eller en placering inde i noget. Ordet anvendes oftest i betydningen indendørs dvs. som synonym for inde, indendørs eller inden døre modsat ude, udenfor og udendørs.

Ordet anvendes hyppigt men fejlagtigt i stedet for præpositionen inden for. Denne fejltagelse deler det med en lang række danske ord, som har både en adverbiel og en præpositionel form (som f.eks. ovenover, udefra, bagved). 

De hyppige fejl betød at Dansk Sprognævn i 2012 valgte at tillade begge former i begge tilfælde.

Tommelfingerregel 
Hvis det er inden for, oven over eller bag ved noget er det to ord.
Hvis det bare er indenfor, ovenover eller bagved er det et ord.

Eksempler 
Han bød gæsterne indenfor. 
Jeg vil gerne være indenfor i varmen.

men:
Han er noget inden for rengøring.
Dette ord bruges inden for et bestemt område.

Henvisninger 

Grammatik
Familien Gregersen

Familien Gregersen er en dansk dramafilm, instrueret af Charlotte Sachs Bostrup og baseret på Christian Kampmanns firebindskrønike, Gregersen-sagaen, om en københavnsk overklassefamilies storhed og fald fra 1954 til 1974. Filmen er produceret af Regner Grasten Filmproduktion og havde premiere i de danske biografer den 17. december 2004.

Filmen var Regner Grastens hidtil største produktion og varede sammenlagt 3½ time. Det samlede produktionsbudget var på 28 mio. kroner og producenten investerede sammenlagt 11 mio. kroner af egen lomme. Producenten angiver selv filmene The Godfather, Fanny og Alexander samt Manhattan som inspirationskilder.

Den er filmet i 35mm Cinemascope med Dolby Digital lyd og produceret i 70 kopier.

Medvirkende 

Steen Springborg som direktør Mogens Gregersen
Pia Vieth som hustruen Tilde Gregersen
Thomas Levin som sønnen Bo
 Kristian Ibler som sønnen Erik Gregersen
Laura Drasbæk som datteren Karen
Mette Gregersen som datteren Maj på 15 år
Sofie Lassen-Kahlke som datteren Maj
Micky Skeel Hansen som sønnen Rune på 15 år
Robert Hansen som sønnen Rune
Kirsten Norholt som veninde af familien, Tjumse
Peter Hesse Overgaard som Tjumses mand Jørgen
Nastja Arcel som Marianne
Kaya Brüel som Kirsten
Trine Appel som Helle
Stine Nørkjær som Clara
Mia Lyhne som Yvonne

Priser 
Pia Vieth blev nomineret til en Bodil for Bedste kvindelige birolle
Laura Drasbæk blev nomineret til en Robert for Årets kvindelige hovedrolle
Dirk Brüel blev nomineret til en Robert for årets fotograf

Eksterne henvisninger 
Filmens officielle hjemmeside 
 

Danske film fra 2004
Dramafilm fra Danmark
Film instrueret af Charlotte Sachs Bostrup
Dansksprogede film
Bullhead City

Bullhead City  er by i Mohave County, Arizona, USA, der ligger på østsiden af Colorado River over for byen Laughlin, som ligger på vestsiden af floden i Nevada.

Byen er meget besøgt i weekenderne af mennesker, som krydser floden for at komme til kasinoerne på den anden side af floden, da kasinoerne er forbudt i delstaten Arizona på nær i indianerreservaterne.

Nord for byen ligger Davis Dam, som blev færdigbygget i 1956. På det tidspunkt var Bullhead City en lille by, som blev bygget af dem, som arbejdede på dæmningen. Byens navn stammer fra en klippe i Colorado River, som lignede et tyrehoved, men som nu er begravet under vandet, efter at dæmningen blev bygget.

I 1990'erne blev der bygget en international lufthavn, som tager imod et millionantal besøgende om året. I alt omkring seks millioner mennesker om året kommer til Bullhead City-Laughlin området, inklusive 50.000 motorcykelentusiaster, som deltager i den traditionelle "River Run", som afholdes hvert år fra den 25-29. april.

Kilde

Eksterne henvisninger 

Byer i Arizona